Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin ja Hamasin välinen neljän päivän tulitauko -
näytti pitäneen sopimuksen mukaisesti.
Qatarin emiirikunnan välittämän ja tukeman tulitauon aikana -
viimeiset 50:stä panttivangista piti vapauttaa Hamasin hallusta -
viime maanantai-iltaan mennessä.
Vastavuoroisesti Israel vapauttaisi loput -
sovitusta 150 vankiloissaan olevista palestiinalaisista rikollisista.
Hamasin tapa tulkita näitä sopimuksia on tosin aina epävarmuustekijä.
Hamasin ja Thaimaan hallituksen välisen erillissopimuksen johdosta -
sekä Venäjän presidentti Putinin pyynnöstä -
vapautui näiden valtioiden kansalaisia.
Israel on saanut Hamasilta listan neljäntenä tulitaukopäivänä -
vapautuvista panttivangeista.
Yhdysvallat ja Hamas toivovat tulitauolle pidennystä.
Qatar lähetti valtuuskunnan Gazaan -
neuvottelemaan Israelin viranomaisten kanssa asiasta, -
vaikka Qatar ei ole virallisesti tunnustanut Israelin valtiota.
Tulitaukosopimus eteni myös siten, että Israel salli 120 rekka-auton -
avustus- ja polttoainekuormat Gazaan, ei kuitenkaan Hamasin käsiin, -
vaan YK:n valvonnassa jaettaviksi.
Pääministeri Benjamin Netanjahu vieraili Gazassa viikko sitten -
ja oli ensimmäinen Israelin pääministeri alueella -
kahteen vuosikymmeneen. Tavatessaan armeijansa sotilaita,-
hän vakuutti: "Mikään ei nyt estä meitä. Me vapautamme Gazan, -
vapautamme kaikki panttivangit ja tuhoamme Hamasin perinpohjin.
Gazasta ei enää milloinkaan tule uutta terrorismin tukikohtaa.
Olemme vakuuttuneita, että meillä on riittävästi valtaa, voimaa, -
tahtoa ja päättäväisyyttä saavuttaa kaikki sodan tavoitteet, -
ja me tulemme saavuttamaan tavoitteemme." Pääministeri sanoi.
Hänelle esiteltiin Hamasin tunneleita -
ja sairaalan yhteydessä olevaa komentokeskusta.
Juutalaistaustainen miljardööri Elon Musk, -
Teslan, Space-X:n ja viestipalvelu X:n omistaja -
oli mukana Netanjahun seurueessa ja siten myös Gazassa.
Hän tapasi matkansa aikana myös Israelin presidentti Herzogin, -
sotaministeri Benny Gantzin sekä lokakuun 7. päivän hyökkäyksessä -
omaisiaan menettäneiden israelilaisten perheenjäseniä.
Israelin armeija on kertonut surmanneensa -
maanalaisissa hyökkäyksissä jo satoja Hamasin terroristeja, -
heidän joukossaan erittäin korkeita Hamasin komentajia.
Myös Hamas vahvistaa, Walla median mukaan, -
että heidän ruumiinsa on kaivettu esiin tunnelin raunioista.
Israelin armeijan mukaan yhteensä viisi korkeaa Hamasin virkamiestä -
on saanut surmansa. Näihin tapahtumiin liittyvät sotatoimet -
tapahtuivat jo ennen tulitauon alkamista.
Eräs merkittävin heistä oli Abu Anas, -
joka oli sotilasneuvoston jäsen ja pohjoisen prikaatin komentaja.
Hamasiin sidoksissa oleva Al Qassam Prikaati myönsi hänen kuolleen -
Telegram-kanavallaan julkaistussa lausunnossa.
Abu Anas oli eräs terroristijärjestön vanhimmista jäsenistä, -
ja oli ollut asemassaan vähintään 18 vuotta, -
ollen koko järjestön kärkinimiä ja avainhenkilö.
Hän on vastuussa monista israelilaisia vastaan tehdyistä terrori-iskuista.
Israelin ilmavoimat kertoivat pommitta- neensa Damaskoksen lentokenttää -
muutamia tunteja sen jälkeen, kun se palasi uudelleen toimintatilaan.
Syyrian tiedotusvälineet kertoivat että kiitoratoihin kohdistui -
useita tuhoisia iskuja, eikä niitä voida käyttää.
Täsmäiskut tapahtuivat ilman kuolonuhreja.
Israelin armeija sanoi hyökkäävänsä -
kaikkiin mahdollisiin aselähetyksiin, -
joiden uskotaan olevan suunnattu Iranin tukemille aseellisille ryhmille,
joista suurin on Libanonin Hizbollah. Israelin syyksi luetut ilmaiskut -
ovat kohdistuneet myös Syyrian ilmapuolustusjärjestelmiin.
Israelin ilmaiskut tekivät Syyrian Damaskoksen lentokentän -
käyttökelvottomaksi vain tunteja lentojen uudelleen alkamisen jälkeen.
Myös viime kuussa tehtiin samanlainen hyökkäys.
Syyrian tiedotusvälineet raportoivat ilmaiskuista -
myös Aleppon kansainväliselle lentokentälle ja -
muihin kohteisiin, joiden uskotaan olevan Iranin käytössä.
Syyrian valtion ylläpitämä uutistoimisto SANA -
sanoi maansa sotilaslähteeseen viitaten, -
että israelilaiset hävittäjät ampuivat ohjuksia Golanin kukkuloilta käsin.
Kaikki Syyrian alueella tapahtuvat kansainväliset lennot ohjattiin -
länsirannikon Latakian kentälle.
Yhdysvaltojen presidentti Biden sanoo haluavansa aselevon jatkuvan -
alkuperäisen neljän päivän jälkeenkin.
"Tavoitteeni ja tavoitteemme on varmistaa, että tämä tauko jatkuu."
Hän totesi lausunnossaan viime sunnuntaina.
"Haluamme, että tauko jatkuu huomisen jälkeen, -
jotta voimme nähdä lisää panttivankeja vapautuvan ja -
enemmän humanitaarista apua toimitettavan Gazan alueelle."
Yhdysvaltain presidentti totesi.
Hän on keskustellut asiasta pääministeri Netanjahun kanssa, -
joka ei ole antanut minkäänlaista myöntyvää vastausta ehdotukseen.
Israelin sotilasasiantuntijoiden mukaan -
tulitauot palvelevat ensi-sijaisesti Hamasia, -
toisaalta panttivankien vapautuminen on äärimmäisen tärkeää.
Hamas on ilmoittanut halunsa jatkaa aselepoa siten, -
että se vapauttaa 10 uutta panttivankia jokaista uutta tulitaukopäivää kohti.
Pääministeri Netanjahu ei ole hyväksynyt ehdotusta, -
mutta ei ole sitä tyrmännytkään, todeten vain: "Jos näin sovittaisiin, -
tulitaukoa voisi jatkaa jopa kymmenellä päivällä, -
mutta sen jälkeen sota jatkuisi täydellä voimalla."
Israelin armeija on löytänyt ja takavarikoinut jo miljoona dollaria -
Hamasin eri linnoituksista ja sen johtajien asunnoista Gazassa.
Kohteista löydettiin useita erilaisia valuuttoja, -
mm. Yhdysvaltain dollareita, Israelin sekelejä ja -
Irakin ja Jordanian dinaareja.
Israelin puolustusministeriön julkaiseman lausunnon mukaan -
Israelin puolustusvoimat ovat takavarikoineet -
jo yli miljoona dollaria eri valuutoissa Gazaan saapumisen jälkeen.
Rahat on siirretty Israelin puolustusministeriön talousosastolle,
ja ne talletetaan valtion kassaan, -
valtionvarainministeriön lausunnon mukaan.
Monet muutkin maat ovat pyrkineet tukahduttamaan terrorismin rahoitusta
Hamasin 7. lokakuuta aloittamien joukkomurhien jälkeen, -
jotka sittemmin puhkesivat sodaksi Gazassa.
Massiivisessa operaatiossa useilla eri alueilla, 16. marraskuuta -
sadat saksalaiset poliisit suorittivat etsintöjä useissa eri yhdistyksissä, -
joiden epäillään tukeneen terroristiryhmä Hizbollahia.
Myös Yhdysvallat ja Iso-Britannia ovat ryhtyneet koordinoituihin toimiin -
Hamasin johtajia ja rahoittajia vastaan, ilmoitettiin hieman yli viikko sitten.
Kaikki kolme valtiota ovat tehneet salassa mittavia ponnisteluja -
tukahduttaakseen muidenkin terroristijärjestöjen rahoitusta.
Yhdysvaltojen mukaan Iranin tukemien huthien merihyökkäykset -
vaarantavat kansainvälisen merenkulun.
Iranin tukema jemeniläinen huthi-liike -
jatkaa edelleen hyökkäyksiä merellä, Jemenin rannikolla, -
ampumalla mm. kaksi ballistista ohjusta USS Mason hävittäjää kohti.
Hävittäjä on toiminut lentotukialus Eisenhowerin tukialuksena -
ja oli matkalla Adenin lahdelle turvaamaan siellä -
huthien kaappaaman rahtilaivan vapauttamista.
Huthien ohjukset eivät osuneet hävittäjään.
"Merialueiden turvallisuus on välttämätöntä alueelliselle vakaudelle"
Sanoi Yhdysvaltain keskusjohdon johtaja kenraali Michael Kurilla.
"Jatkamme yhteistyötä liittolaisten ja kumppaneiden kanssa -
varmistaaksemme kansainvälisten laivaväylien turvallisuuden."
Tapaus oli jälleen yksi Jemenissä toimivan terroristiryhmän eskalaatio,
joka alkoi Hamasin Israeliin kohdistuneen hyökkäyksen jälkeen.
Iranin tukema huthi-ryhmä oli uhannut Israelia yli kuukauden ajan -
lukuisilla hyökkäyksillä, joissa on käytetty sekä drooneja että ohjuksia.
Sen jälkeen se laajensi hyökkäyksiä kaupallisia aluksia vastaan, -
ja nyt se on kohdistunut iskunsa jo Yhdysvaltojenkin sota-aluksiin.
Yhdysvalloissa on herätetty esiin keskustelua siitä, -
pitäisikö heidän iskeä ohjuksilla jo suoraan Iraniin, -
joka ei yritä mitenkään peitellä sitä, että se tukee ja aseistaa hutheja.
Yhdysvaltain laivasto on ilmoittanut turvaavansa -
Adenin lahdella takavarikoidun israelilaisen öljytankkerin.
Tapaus on viimeisin Lähi-idän vesillä tehtyjen iskujen sarjassa.
Yhdysvallat syyttää Irania näistä Punaisenmeren ja -
Adeninlahden järjestelmällisistä hyökkäyksistä -
useisiin näillä merialueilla liikennöiviin aluksiin.
Mainittu USS Mason ja muut liittoutuneiden alukset, -
jotka ovat osa liittoutuman meri- rosvouksen vastaista työryhmää, -
onnistuivat turvaamaan Israeliin sidoksissa olevan -
Central Park-nimisen kemikaalitankkerin, -
jonka tuntematon taho yritti ottaa haltuunsa Adeninlahdella.
Näin ilmoitti Yhdysvaltain keskusjohto CENTCOM.
Tankkeri kuljetti fosforihappolastia.
Toisena tapauksena Iranin valmistama drooni -
osui israelilaisen yhtiön hallinnoimaan konttilaivaan Intian valtamerellä -
aiheuttaen vain pieniä vahinkoja alukselle, ei henkilövahinkoja.
Näin kertoi Yhdysvaltain puolustusviranomainen.
Tapansa mukaan Teheranin viranomaiset kiistävät kaiken.
Viime maanantain tilastot osoittavat, -
että Hamasin lokakuisen hyökkäyksen jälkeen, -
Israelin siviilejä ja sotilaita on kuollut noin 1200, -
yli 9000 on haavoittunut, osa edelleen kriittisessä tilassa.
Hamas pitää edelleen hallussaan 178 panttivankia,-
ja Gazan maahyökkäyksen jälkeen siellä on saanut surmansa -
52 Israelin armeijan sotilasta.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Uutistoimitus toivottaa kaikille katsojille siunattua adventin aikaa.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7